NAZIOARTEKOTZE PROZESUETAN ENPRESEN ARTEKO LANKIDETZA

ALAVA-INTERKOOP 2019

|  |  |
| --- | --- |
| **Eskaerak aurkezteko epea (9.art)** | **Proiektuak gauzatzeko epea (6.2 art.)** |
| Eskaerak aurkezteko epea 2019ko martxoaren 1ean hasiko da eta 2019ko apirilaren 1ean bukatuko da, 14:00etan | Proiektuek eta/edo gastuek dirulaguntza jaso dezakete baldin eta laguntza eskaeraren ondoren garatzen badira eta 2020ko apirilaren 1a baino lehen gauzatzen badira (egun hori barne).  |
| **Xedea****(1.art)** | Laguntza ematea Arabako enpresa txiki eta ertainen nazioartekotze prozesuetan lankidetza sustatzeko proiektu eta/edo ekintzak egiteko, bai eta Arabako enpresek lankidetzan jardun dezaten ere, kanpora batera irten daitezen.  |
| **Onuradunak****(3.art)** | * Sozietate egoitza eta zerga egoitza Arabako Lurralde Historikoan duten enpresa txiki eta ertainak (ETE), beren osaera juridikoa edozein dela ere, ekoizpen edo zerbitzu zentroren bat Arabako Lurralde Historikoaren barruan daukatenak. Sortu zenetik eskaera egiten duen egunera gutxienez urtebete igaro behar da.
* Trakzio erakundeak, Arabako ETEei nazioartekotze prozesuan laguntzeko proiektuen buru direnak. Trakzio erakundeek ere Araban izan behar dituzte sozietatearen egoitza eta zerga egoitza. Hala ere, betebehar horretatik kanpo geratuko dira zientzia eta teknologiaren euskal sareko eragileak; horientzat nahikoa izango da ekoizpen edo zerbitzu zentro bat Araban izatea.
* Irabazteko xederik gabeko erakundeak, honako baldintza hauek betetzen badituzte: Arabako ekoizpen ehunaren erakusgarri badira; egiaztatzeko moduko esperientzia badute enpresen nazioarteko sustapenean; alor horretan gutxienez hiru urteko ibilbidea badute; sozietatearen egoitza eta zerga egoitza Araban badituzte; eta aurreko puntuan aipatutako onuradunak ez badira.
 |
| **Diruz lagundu daitezkeen jarduerak (art.4)** | Diruz lagundu ahalko dira nazioartekotzerako enpresen arteko lankidetza proiektuak abian jartzeko lagungarriak diren jarduketak, hala nola, beste herrialde batzuetako enpresekiko lankidetza teknikoa, komertziala, finantzarioa edo bestelakoa, bai eta Arabako enpresen arteko lankidetza ere, kanpora batera irteteko xedez egingo dena. |
| **Diruz lagundu daitezkeen gastuak****(art.5)** | * Kanpoko profesionalekin edo nazioartekotzean espezializatutako zerbitzu profesionalak eskaintzen dituzten erakunde edo enpresekin kontratatutako lanak, bai eta proiektua garatzeak dakartzan beste gastu batzuk ere.
* Bidaia eta ostatu gastuak, mantenu gastuak izan ezik
* Atzerriko azoketan parte hartzea standekin eta produktuak aurkeztea.
* Komunikazio gastuak gehienez ere 20.000 euro proiektu bakoitzeko: Webguneak egokitzea, publizitatea sortu eta txertatzea atzerriko komunikabideetan eta interneten, promoziorako materiala, itzulpen zerbitzua.
* Ibilgailuak eta taxiak alokatzeko gastuak.
* Inbertsio gastuak gehinez ere 20.000 euro proiektu bakoitzeko: Prototipoak garatzea, aldaketak egitea edo produktuak egokitzea nazioarteko merkatu berrietara zabaltzeko, produktuaren erregistroa xedezko merkatuan: homologazioak, egiaztapenak eta nazioarteko marka, lankidetza proiekturako behar diren software erosketak edo plataforma teknologikoen garapenak.
* Barneko gastuak: proiektuarekin lotura zuzena duten langileen soldatak, Gizarte Segurantzari egin beharreko enpresa kotizazioak barne, bidaiak direla eta kanpoan dauden egunei dagozkionak.

**Dirulaguntzaren xede ez diren gastuak: (ikus 5.9 artikulua)** |
| **Dirulaguntzaren zenbatekoa****(art.7.2)** |

|  |  |  |
| --- | --- | --- |
|  | **Dirulaguntzaren gehienezko %** | **Muga** |
| ETEen nazioartekotzean lankidetza proiektuetarako (gutxienez arabako bi enpresek parte hartu beharko dute) | 60% | 40.000,00 € proiektu bakoitzeko |
| Trakzio erakundea buru duten lankidetza proiektuetarako | 80% | 120.000,00 € proiektu bakoitzeko |
| Enpresen nazioarteko sustapenean egiaztatzeko moduko esperientzia duten irabazteko xederik gabeko erakundeen proiektuetarako | 60% | 40.000,00 € proiektu bakoitzeko |
| Nazioarteko lehiaketa edo lizitazio proiektuetarako | 60% | 10.000,00 € proiektu bakoitzeko |

 |
| **Arautegia eta emakida erregimena**  | Foru Gobernu Kontseiluaren 124/2019 Erabakia, otsailaren 26koa.Lehiaketa (1.art). |

**Ekonomia Garapenaren eta Lurralde Orekaren Saila**

Ekonomia Garapenaren Zerbitzua

Probintzia plaza 5, 1., 01001 Vitoria-Gasteiz

**Informazio gehigarria:**

Tel: +34 945 181818 (luzapena 52323)

www.araba.eus

E-maila: interkoop@araba.eus